ai4bharat/Pralekha huggingface dataset:
பிரதமர் அலுவலகம்
நாடாளுமன்ற பட்ஜெட் கூட்டத் தொடரின் இரண்டாவது அமர்வுக்கு முன் – பத்திரிக்கையாளர்களுடன் பிரதமர் ஆற்றிய உரை
அன்பார்ந்த நண்பர்களே,
நாடாளுமன்ற பட்ஜெட் கூட்டத்தொடரில் விடுவிக்கப்பட்ட இடைவெளிக்கு பின் நாம் அனைவரும் மீண்டும் சந்திக்கிறோம். நிதிநிலை அறிக்கை குறித்து விரிவான விவாதம் நடைபெற உள்ளது. இந்த விவாதம் தரமாக அமையும் என்று நான் உறுதியாக உள்ளேன். நலிந்தோர் நலன் சார்ந்த பிரச்சினைகளுக்கு அதிக கவனம் செலுத்தப்படும். சரக்கு மற்றும் சேவை வரி நல்ல பலன்களை அளிக்கும் என்று நாம் நம்புகிறோம். அனைத்து மாநிலங்களும் இதற்கு நல்ல முறையில் ஒத்துழைப்பு அளித்த்தே இதற்கு முக்கியக் காரணமாகும். அனைத்து அரசியல் கட்சிகளும் இது குறித்து நல்ல முடிவுகளையே தரும் என்று நம்புவதோடு, அவர்களின் பதிலும் ஒத்துழைக்கும் வகையில் அமைந்துள்ளது. இது தொடர்பாக ஜனநாயக முறையில் விரிவான விவாதங்கள் நடத்தி, முடிவுக்கு வந்த பின்பே நாங்கள் இந்த திசையை நோக்கி பயணிக்கிறோம். இந்த அவையில் சரக்கு மற்றும் சேவை வரி அமல்படுத்துவதற்கான அனைத்து ஒத்துழைப்பையையும் உறுதி செய்ய முயற்சி எடுக்கப்படும். உங்கள் அனைவருக்கும் மீண்டும் ஒரு முறை எனது நன்றியை தெரிவித்துக் கொள்கிறேன்.
சட்டம் மற்றும் நீதித்துறை அமைச்சகம்
இ- நீதிமன்ற திட்டங்களின் முன்னெடுப்புக்கான விருதுகளை வழங்கி சிறப்பித்தார் மத்திய சட்டத்துறை அமைச்சர் திரு கிரண் ரிஜிஜூ
இ-நீதிமன்ற திட்டங்களுக்கான விருதுகள் வழங்கும் விழா புதுதில்லியில் உள்ள ஜெய்சால்மர் இல்லத்தில் நீதித் துறை சார்பில் நடைபெற்றது. இதில் மத்திய சட்டத்துறை அமைச்சர் திரு கிரண் ரிஜிஜூ, இணையமைச்சர் பேராசிரியர் எஸ் பி சிங் பாகெல், சட்டத்துறை உயர் அதிகாரிகள் உள்ளிட்ட பலர் கலந்துகொண்டனர். இந்த நிகழ்ச்சியில், குடிமக்களின் நலன்சார்ந்து மேற்கொள்ளப்பட்ட முனைப்பான நடவடிக்கைகளை உள்ளடக்கிய திஷா  எனப்படும் முழுமையான நீதியைப் பெறுவதற்கான புதிய வகையிலான தீர்வுத் திட்டத்தின் முக்கிய அம்சங்கள் இடம்பெற்ற மேஜை மீது வைக்கக்கூடிய நாள்காட்டியையும், மத்திய அமைச்சர் வெளியிட்டார்.
பின்னர் செய்தியாளர்களிடம் பேசிய திரு கிரண் ரிஜிஜூ, பாதிக்கப்பட்டவர்களுக்கு நீதி என்பது விரைந்து வழங்கப்படவேண்டியது கட்டாயம் என்றார். நாடு முழுவதும் இன்றைக்கு 4 கோடியே 90 லட்சம் வழக்குகள் நிலுவையில் இருப்பதைச் சுட்டிக்காட்டிய அவர், இந்த எண்ணிக்கையை குறைப்பதில் தொழில்நுட்பங்களின் பங்கு இன்றியமையாதது என்றும் கூறினார். அவ்வாறு நிலுவையில் உள்ள வழக்குகளை விரைந்து முடித்து, விசாரணை சுமையைக் குறைக்க ஏதுவாக உச்சநீதிமன்ற தலைமை நீதிபதி திரு டி ஒய் சந்திரசூட்-டின் வழிகாட்டுதலின்படி, இ- கமிட்டியின் ஒத்துழைப்புடன் நீதித்துறை பணியாற்றி வருவதாகவும் தெரிவித்தார்.
தொடர்ந்து பேசிய, இணையமைச்சர் பேராசிரியர் எஸ் பி சிங் பாகெல், குடிமக்களை மையப்படுத்திய பல்வேறு சேவைகளை நீதித்துறை வழங்கி வருவதற்கு பாராட்டுத் தெரிவித்தார். நீதிமன்றங்களில் மேற்கொள்ளப்பட்டுள்ள தொழில்நுட்ப ஒருங்கிணைப்பு, நிலுவையில் உள்ள வழக்குகளின் எண்ணிக்கையை குறைக்க உதவும் என்றும் குறிப்பிட்டார். அனைவரும் இணைவோம், அனைவரும் உயர்வோம், அனைவருக்கும் நீதி என்ற பிரதமர் நரேந்திர மோடியின் தொலைநோக்கு பார்வையின்படி, அனைவருக்கும் நீதி வழங்க நீதித்துறை போராடி வருவதையும் சுட்டிக்காட்டினார். இ- கமிட்டியின் ஒத்துழைப்புடன் இ- நீதிமன்றத் திட்டங்கள் செயல்படுத்தப்பட்டு உச்சநீதிமன்றத்தின் கண்ணோட்டத்தின் படி, இந்திய நீதித்துறை, வெளிப்படையான அணுகுமுறைகளைக் கையாண்டு சாதனைகளை படைத்திருப்பதாகவும் பேராசிரியர் எஸ் பி சிங் பாகெல் கூறினார்.
பாதுகாப்பு அமைச்சகம்
இந்தியக் கடற்படைக் கப்பல்கள் கம்போடியா பயணம்
இந்தியக் கடற்படைக் கப்பல்களின் ஆசிய நாடுகளுக்கான பயணத்தின் ஒரு பகுதியாக, கிழக்குப் பிராந்திய கடற்படைத் தலைமை அதிகாரி ரியர் அட்மிரல் குர்சரண் சிங் தலைமையில் இந்தியக் கடற்படை கப்பல்களான தில்லி மற்றும் சத்புரா ஆகியவை மே 11 முதல் 14 வரை கம்போடியாவின் சிஹனோக்வில்லே துறைமுகத்திற்கு பயணிக்கின்றன. கம்போடியா நாட்டுடனான இந்தியாவின் சுமுகமான உறவை எடுத்துரைக்கும் வகையில் இந்தப் பயணம் அமைந்துள்ளது.
இந்தியக் கப்பல்கள் கம்போடியாவில் தங்கியிருக்கும் போது பரஸ்பர புரிதல் மற்றும் இயங்குதன்மையை மேம்படுத்துவதற்காக இரு நாடுகளின் கடற்படை வீரர்களும் பணி சார்ந்த கலந்துரையாடல்கள், விளையாட்டுகள் போன்றவற்றில் ஈடுபடுவார்கள்.
ஐ.என்.எஸ் தில்லி, ஏவுகணைகளைத் தாக்கி அழிக்கும் வல்லமை பொருந்திய இந்தியாவில் தயாரிக்கப்பட்ட முதல் கப்பல் ஆகும். ஐ.என்.எஸ் சத்புரா, எதிரிகளை மறைந்திருந்து தாக்கக்கூடிய உள்நாட்டில் தயாரிக்கப்பட்ட கப்பல். இந்தியாவின் மேம்பட்ட கப்பல் வடிவமைப்பு மற்றும் கப்பல்கட்டும் திறன்களுக்கு இவை சிறந்த உதாரணமாக விளங்குகின்றன. இந்திய கப்பல்களின் பயணம், இரு நாடுகளுக்கு இடையேயான கடல்சார் ஒத்துழைப்பை மேம்படுத்தி, நட்புறவை வலுப்படுத்தும்.
ரசாயனம் மற்றும் உரங்கள் அமைச்சகம்
மியூகோர்மைகோசிஸ் நோயைக் கட்டுப்படுத்த அம்ஃபோடெரிசின் பி மருந்தின் இருப்பை அதிகரிப்பதற்கு மத்திய அரசு தீவிர நடவடிக்கை
கொவிட் தொற்றிலிருந்து மீண்டவர்களைப் பாதிக்கும் ‘மியூகோர்மைகோசிஸ்’ என்ற கருப்பு பூஞ்சை நோயின் சிகிச்சையில் மருத்துவர்களால் பரிந்துரைக்கப்படும் அம்ஃபோடெரிசின் பி என்ற மருந்தின் தேவை ஒரு சில மாநிலங்களில் அதிகரித்துள்ளது. எனவே இந்த மருந்தின் உற்பத்தியை அதிகரிப்பதற்காக, அதன் தயாரிப்பாளர்களுடன் இந்திய அரசு இணைந்துள்ளது. இந்தக் குறிப்பிட்ட மருந்தின் இறக்குமதியை அதிகரித்து, உள்நாட்டில் அதன் உற்பத்தியை பெருக்குவதன் வாயிலாக அதன் விநியோகத்தை உயர்த்த முடியும்.
இந்த மருந்தின் இருப்பு மற்றும் தேவை தொடர்பாக உற்பத்தியாளர்கள்/ இறக்குமதியாளர்களுடன் ஆய்வு மேற்கொண்ட பிறகு, மே 10 முதல் 31-ஆம் தேதி வரை கிடைக்கும் என்று எதிர்பார்க்கப்படும் எண்ணிக்கையின் அடிப்படையில் மாநிலங்களுக்கும் யூனியன் பிரதேசங்களுக்கும் மே 11-ஆம் தேதி, மருந்தகத் துறை, அம்ஃபோடெரிசின் பி மருந்தை ஒதுக்கியது. அரசு, தனியார் மருத்துவமனைகள் மற்றும் சுகாதார முகமைகளுக்கு இந்த மருந்தை சமமாக விநியோகிக்குமாறு மாநிலங்கள் கேட்டுக்கொள்ளப்பட்டுள்ளன. இந்த ஒதுக்கீட்டிலிருந்து அரசு மற்றும் தனியார் மருத்துவமனைகள், மருந்தை பெறுவதற்கான 'தொடர்பு புள்ளி'குறித்து விழிப்புணர்வு ஏற்படுத்துமாறும் மாநிலங்களுக்கு கோரிக்கை விடப்பட்டுள்ளது. ஏற்கனவே வழங்கப்பட்டுள்ள மருந்துகள் மற்றும் அனுமதி வழங்கப்பட்டுள்ளவைகளை நேர்மையான முறையில் பயன்படுத்துமாறு மாநிலங்களுக்கு அறிவுறுத்தப்பட்டுள்ளது. மருந்துகளின் விநியோக நடவடிக்கைகளை தேசிய மருந்து விலை நிர்ணய ஆணையம் கண்காணிக்கும்.
பெருந்தொற்றினால் நாட்டின் பல்வேறு பகுதிகள் பெரிதும் பாதிக்கப்பட்டுள்ள நிலையில், அத்தியாவசிய கொவிட் மருந்துகளின் விநியோகத்தை அதிகரிக்கவும், சமமான மற்றும் வெளிப்படையான முறையில் அவற்றை மாநில மற்றும் யூனியன் பிரதேச அரசுகளுக்கு விநியோகிப்பதற்கும், இந்திய அரசு தொடர்ந்து தீவிரமான நடவடிக்கைகளை மேற்கொண்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717864
------
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 216.17 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 19,61,896 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 46,748 கொவிட் சிகிச்சை பெறுபவர்கள் எண்ணிக்கை 0.1 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,916 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,47,756 என அதிகரித்துள்ளது.
கடந்த 24 மணி நேரத்தில் 6,298 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.09 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,33,964 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859711
ரெயில்வே அமைச்சகம்
நாடு முழுவதும் அத்தியாவசியப் பொருட்களை விநியோகிக்க இந்திய ரயில்வே 24 மணி நேரமும் செயல்படுகிறது
கொவிட் -19 பரவலையொட்டி பயணிகள் ரயில்கள் ரத்து செய்யப்பட்ட நிலையில் சரக்கு ரயில்கள் தொடர்ந்து இயங்குகின்றன
உணவு தானியங்கள், உப்பு, சர்க்கரை, பால், சமையல் எண்ணெய், வெங்காயம், பழங்கள், காய்கறிகள், பெட்ரோலியப் பொருட்கள், நிலக்கரி, உரம் ஆகியவை ரயில்வே முனையங்களில் ஏற்றப்படுகின்றன
கொரோனோ வைரஸ் தொற்று பரவுவதைக் கட்டுப்படுத்த, இந்திய ரயில்வே நாடு முழுவதும் பயணிகள் ரயில் சேவைகளை மார்ச் 31-ம் தேதி வரை ரத்து செய்துள்ளது.
தற்போது, இந்திய ரயில்வே நாடு முழுவதும் சரக்கு ரயில்களை மட்டும் இயக்கி வருகிறது. தடைபடாத சரக்கு ரயில்கள் இயக்கத்தின் மூலம், அத்தியாவசியப்பொருட்கள் கிடைப்பதை உறுதி செய்ய அனைத்து முயற்சிகளையும் இந்திய ரயில்வே மேற்கொண்டுள்ளது.
பல்வேறு மாநிலங்களில் கடையடைப்பு நிலவும் சூழலில், நாடு முழுவதற்கும் அத்தியாவசியப் பொருட்கள் விநியோகத்துக்கு பாதிப்பு ஏற்படாமல் இருக்கும் பொருட்டு, பல்வேறு சரக்கு வளாகங்கள், ரயில் நிலையங்கள், கட்டுப்பாட்டு அறைகள் ஆகியவை 24 மணிநேரமும் இயங்கும் வகையில், இந்திய ரயில்வே ஊழியர்கள் பணியில் ஈடுபடுத்தப்பட்டுள்ளனர்.
உணவு தானியங்கள், உப்பு, சர்க்கரை, பால், சமையல் எண்ணெய், வெங்காயம், பழங்கள், காய்கறிகள், பெட்ரோலியப் பொருட்கள், நிலக்கரி, உரம் போன்ற அத்தியாவசியப் பொருட்கள் மார்ச் 23-ந்தேதியன்று மொத்தம் 474 பெட்டிகளில் ஏற்றப்பட்டன. அதே நாளில், 121 பெட்டிகளில் இரும்புத்தாது, 48 பெட்டிகளில் உருக்கு, 25 பெட்டிகளில் சிமெண்ட், 28 பெட்டிகளில் உரம், 106 பெட்டிகளில் பெட்டகங்கள் உள்பட மொத்தம் 891 பெட்டிகளில் பிற முக்கியப் பொருட்களையும் இந்திய ரயில்வே ஏற்றியுள்ளது.
கொவிட்-19 தாக்கத்தையொட்டி, பல்வேறு கட்டுப்பாடுகள் விதிக்கப்பட்டுள்ள நிலையில், அத்தியாவசியப் பொருட்களை ஏற்றிய பெட்டிகளை தாமதமின்றியும், சுமுகமாகவும் மாநில அரசுகளிடம் ஒப்படைக்கும் விதத்தில் நெருங்கிய ஒருங்கிணைப்பு பராமரிக்கப்பட்டு வருகிறது.
31.3.2020 வரை பொருட்கள் மற்றும் பார்சல்களுக்கான தாமதக்கட்டணம், கப்பல்துறைக் கட்டணம் ஆகியவற்றை பாதியாக இந்திய ரயில்வே குறைத்துள்ளது.
சரக்கு மற்றும் பெட்டக போக்குவரத்துக்கான கட்டணக் கொள்கைகளின் செல்லுபடியாகும் காலம் ஒருமாதத்துக்கு 30.4.2020 வரை நீட்டிக்கப்பட்டுள்ளது.
24.3.2020 முதல் 30.4.2020 வரை காலி பெட்டகங்கள், காலி வாகன்கள் போக்குவரத்துக்கு விதிக்கப்படும் கட்டணமும் ரத்து செய்யப்படுகிறது.
சரக்கு ரயில் பெட்டிகளில் சரக்குகளை ஏற்றுவதற்கும், ரயில்வே வளாகங்களில் இருந்து அகற்றுவதற்கும் அனுமதிக்கப்படும் காலஅளவு 31.3.2020 வரை இரட்டிப்பாக்கப்பட்டுள்ளது.
அத்தியாவசியப் பொருட்கள் தங்குதடையின்றி கொண்டு செல்லப்படுவதைக் கண்காணிக்க ரயில்வே அமைச்சகத்தில் அவசரகால சரக்கு கட்டுப்பாட்டு முறை செயல்பட்டு வருகிறது. மூத்த அதிகாரிகள் மட்டத்தில் சரக்கு போக்குவரத்து மிக உன்னிப்பாக கவனிக்கப்பட்டு வருகிறது.
சரக்கு ரயில் இயக்கத்துக்காக கட்டுப்பாட்டு அறைகளில் இந்திய ரயில்வே பணியாளர்களை அமர்த்தியுள்ளது. பாதை கண்காணிப்பு ஊழியர்கள், பராமரிப்பு பணியாளர்கள், பாதுகாப்பு பணியாளர்கள், ரயில்வே மருத்துவமனைகளில் மருத்துவ ஊழியர்கள் ஆகியோர் தொடர்ந்து 24 மணி நேரமும் பணியில் ஈடுபடுத்தப்பட்டுள்ளனர்.
இந்த நெருக்கடியான காலகட்டத்தில், இந்திய ரயில்வே அதன் முக்கியமான பங்கை உணர்ந்து செயல்பட்டு வருகிறது. அதேபோல, அத்தியாவசியப் பொருட்களை விரைந்து ஏற்றவும், இறக்கவும் சம்பந்தப்பட்டவர்கள் முழு ஆதரவு வழங்க வேண்டும் என்று அது கேட்டுக்கொள்கிறது.
வணிகம் மற்றும் தொழில்துறை அமைச்சகம்
புவியியல் குறியீட்டுச் சான்றிதழ் பெற்ற ஜல்காவோன் வாழைப்பழம் துபாய்க்கு ஏற்றுமதி
புவியியல் குறியீட்டுச் சான்றிதழ் பெற்ற வேளாண் பொருட்களின் ஏற்றுமதியை ஊக்குவிக்கும் வகையில் நார் மற்றும் தாதுச் சத்து நிறைந்த ‘ஜல்காவோன் வாழைப்பழம்’, துபாய்க்கு ஏற்றுமதி செய்யப்பட்டுள்ளது.
வேளாண் ஏற்றுமதி கொள்கையின் கீழ் மகாராஷ்டிராவின் ஜல்காவோன் மாவட்டத்தில் உள்ள தண்டல்வாடி கிராமத்தைச் சேர்ந்த விவசாயிகளிடமிருந்து புவியியல் குறியீட்டுச் சான்றிதழ் பெற்றுள்ள 22 மெட்ரிக் டன் ஜல்காவோன் வாழைப்பழம் பெறப்பட்டது.
ஜல்காவோனின் நிஸர்க்ராஜா க்ரிஷி விக்யான் கேந்திராவில் பதிவு செய்யப்பட்ட ஜல்காவோன் வாழைப்பழத்திற்கு கடந்த 2016-ஆம் ஆண்டு புவியியல் குறியீட்டு சான்றிதழ் வழங்கப்பட்டது. சர்வதேச தரத்திற்கு நிகரான வேளாண் செயல்முறைகளை பின்பற்றுவதால் இந்தியாவில் வாழைப்பழங்களின் ஏற்றுமதி தீவிரமாக அதிகரித்து வருகிறது.
கடந்த 2018-19-ஆம் ஆண்டு ரூ.413 கோடி மதிப்பில் 1.34 இலட்சம் மெட்ரிக் டன் வாழைப்பழங்கள் ஏற்றுமதி செய்யப்பட்ட நிலையில், 2019-20-ஆம் ஆண்டில் ரூ. 660 கோடி மதிப்பில் 1.95 லட்சம் மெட்ரிக் டன்னாக ஏற்றுமதியின் எண்ணிக்கையும் மதிப்பும் உயர்ந்தது. 2020-21-ஆம் ஆண்டில்  ரூ. 619 கோடி மதிப்பில் 1.91 லட்சம் மெட்ரிக் டன் வாழைப்பழங்களை இந்தியா ஏற்றுமதி செய்துள்ளது.
மொத்த உற்பத்தியில் சுமார் 25 சதவீதத்துடன் உலகளவில் வாழைப்பழங்களின் உற்பத்தியில் இந்தியா முன்னிலை வகிக்கிறது. தமிழ்நாடு, ஆந்திரப் பிரதேசம், குஜராத், மகாராஷ்டிரா, கேரளா, உத்தரப்பிரதேசம், பிகார், மத்தியப் பிரதேசம் ஆகிய மாநிலங்கள் நாட்டின் மொத்த வாழைப்பழ உற்பத்தியில் சுமார் 70 சதவீத பங்கு வகிக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727440
-----
(Visitor Counter : 195
கப்பல் போக்குவரத்து அமைச்சகம்
உள்நாட்டு நீர்வழிபோக்குவரத்து திட்டங்கள் குறித்து மக்களவையில் மத்திய அமைச்சர் பதில்
உள்நாட்டு நீர்வழிபோக்குவரத்து திட்டங்கள் குறித்து மத்திய துறைமுகங்கள், கப்பல் போக்குவரத்து மற்றும் நீர்வழிபோக்குவரத்து துறை அமைச்சர் திரு சர்பானந்தா சோனோவால் மக்களவையில் இன்று எழுத்துப்பூர்வமாக பதில் அளித்தார்.
அப்போது அவர் கூறியதாவது:
தேசிய நீர்வழி போக்குவரத்து வளர்ச்சி திட்டம் - 1-க்கான செலவு:
தேசிய நீர்வழி போக்குவரத்து திட்டம்-1-க்கான ஆய்வுகள் பிரபல நிறுவனங்கள் மூலம், 2016ம் ஆண்டில் முடிக்கப்பட்டன.
தேசிய நீர்வழிபோக்குவரத்து - 1 திட்டத்தின் திறனை அதிகரிக்க மொத்த செலவு, 2021 ஜூன் 30ம் தேதி வரை ரூ.1885.98 கோடி.ஹால்டியா- வாரணாசி இடையே நீர்வழிப் போக்குவரத்து திறனை அதிகரிப்பதற்கு தொழில்நுட்ப உதவி மற்றும் நிதியுதவியை மறுசீரமைப்பு மற்றும் வளர்ச்சிக்கான சர்வதேச வங்கி / உலக வங்கி ஆகியவை வழங்கின.நீர்வழிப் போக்குவரத்து திட்டத்துக்கு நிதியுதவி பெற 375,000,000 அமெரிக்க டாலர் கடன் ஒப்பந்தம் செய்யப்பட்டது.
உள்நாட்டு நீர்வழிபோக்குவரத்து
தேசிய நீர்வழிப் போக்குவரத்து திட்டம் -1 , தேசிய நீர்வழிப் போக்குவரத்து திட்டம் -2 , தேசிய நீர்வழிப் போக்குவரத்து திட்டம் - 3)  ஏற்கனவே போக்குவரத்து வசதிகள், படகுத் துறைகள், டெர்மினல்கள், சரக்குகள் ஏற்றி இறக்கும் வசதிகள் ஆகியவற்றுடன் உருவாக்கப்பட்டுள்ளன.
இந்த தேசிய நீர்வழிப் போக்குவரத்து திட்டங்கள் செயல்பாட்டில் உள்ளன. படகுகள் இயக்கப்பட்டு வருகின்றன.
மேலும், அம்பா, மண்டோவி, நர்மதா, ராஜ்புரி க்ரீக், ரேவாடண்டா கிரீக் -குண்டலிகா ஆறு, சாஸ்திரி ஆறு-ஜெய்காட் கிரீக், சுந்தர்பன்ஸ் நீர்வழி போக்குவரத்து, தபி ஆறு, ஜூவாரி நதி ஆகியவற்றில் நீர்வழிப் போக்குவரத்து செயல்பாட்டில் உள்ளது.
தேசிய நீர்வழிபோக்குவரத்து -1ன் வழித்தடம்:
தேசிய நீர்வழிப்போக்குவரத்து-1-ன் வழித்தடம் சுல்தான்கன்ஜ் பகுதியிலிருந்து ககல்கான் வரை, விக்ரம்ஷிலா கங்கை டால்பின் சரணாலயம் வழியாக செல்கிறது.
முதலாவது திட்டத்தில், ஹால்டியா-வாரணாசி வழித்தடமும் உருவாக்கப்பட்டு வருகிறது.
சுற்றுச்சூழல் மற்றும் சமூக பாதுகாப்பை உறுதி செய்வதற்காக விரிவான ஆய்வும் நடத்தப்பட்டது. கங்கை நதியில் உள்ள டால்பின்களுக்கு பாதிப்பு ஏற்படாத வகையில் நீர்வழி போக்குவரத்து விதிமுறைகள் உருவாக்கப்பட்டுள்ளன.
சாகர் மாலா கடல் விமான சேவை
மத்திய துறைமுகம், கப்பல்போக்குவரத்து மற்றும் நீர்வழிப் போக்குவரத்து அமைச்சகத்தின் கீழ் செயல்படும் மத்திய பொதுத்துறை நிறுவனம் சாகர்மாலா வளர்ச்சி நிறுவனம், கடல் விமான சேவைக்கான டெண்டருக்கு அழைப்பு விடுத்தது. மேலும், ஆர்சிஎஸ்-உதான் திட்டத்தின் கீழ் இந்தியாவில் கடல் விமான சேவைகளை இணைந்து உருவாக்க, மத்திய துறைமுகம், கப்பல்போக்குவரத்து மற்றும் நீர்வழிப் போக்குவரத்து அமைச்சகம் மற்றும் விமான போக்குவரத்து அமைச்சகம் ஆகியவை கடந்த ஜூன் 15ம் தேதி புரிந்துணர்வு ஒப்பந்தம் செய்தன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740291
https://pib.gov.in/PressReleasePage.aspx?PRID=1740288
https://pib.gov.in/PressReleasePage.aspx?PRID=1740282
https://pib.gov.in/PressReleasePage.aspx?PRID=1740278
பிரதமர் அலுவலகம்
புனிதத்துவம் நிறைந்த டாக்டர் ஸ்ரீ ஸ்ரீ ஸ்ரீ சிவக்குமார ஸ்வாமிகளின் பிறந்தநாளில் பிரதமர் புகழாரம் சூட்டியுள்ளார்
புனிதத்துவம் நிறைந்த டாக்டர் ஸ்ரீ ஸ்ரீ ஸ்ரீ சிவக்குமார ஸ்வாமிகளின் பிறந்தநாளில் பிரதமர் திரு நரேந்திர மோடி புகழாரம் சூட்டியுள்ளார்.
டுவிட்டரில் பிரதமர் கூறியிருப்பதாவது-
“புனிதத்துவம் நிறைந்த டாக்டர் ஸ்ரீ ஸ்ரீ ஸ்ரீ சிவக்குமார ஸ்வாமிகளின் பிறந்தநாளில் அவருக்கு நான் மரியாதை செலுத்துகிறேன். எண்ணற்ற மக்களின் இதயங்களில் அவர் வாழ்கிறார். இணையற்ற அவரின் சமூக சேவையையும், சுகாதாரம் மற்றும் கல்விக்கு அவர் அளித்த முக்கியத்துவத்தையும் நாம் எப்போதும் நினைவில் கொள்வோம். அவரது கனவுகளை நனவாக்க நாம் தொடர்ந்து பாடுபடுவோம்”.
பெண்கள் மற்றும் குழந்தை நலன் அமைச்சகம்
விமான நிறுவனங்களின் ஊழியர்கள் தங்களுடன் பணியாற்றும் பெண் ஊழியர்களிடம் கண்ணியத்துடன் நடந்து கொள்ள வேண்டும் என்று திருமதி. மேனகா காந்தி வலியுறுத்தினார்
பொதுத்துறை, தனியார்துறை உள்ளிட்ட பல்வேறு விமான நிறுவனங்களின் ஊழியர்கள் தங்களுடன் பணியாற்றும் பெண் ஊழியர்களிடம் கண்ணியத்துடன் நடந்து கொள்ள வேண்டும் என்று மத்திய மகளிர்,குழந்தைகள் மேம்பாட்டுத்துறை அமைச்சர் திருமதி. மேனகா காந்தி வலியுறுத்தியுள்ளார். புதுதில்லியில் நேற்று ஏர் இண்டியா மற்றும் ஏர் இண்டியா எக்ஸ்பிரஸ் நிறுவனங்களின் பாலியல் தொந்தரவு குறித்த வழக்குகள் பற்றி ஆய்வு செய்தார். ஏர் இண்டியா நிறுவனத்தின் தலைவர் மற்றும் மேலாண் இயக்குநர் தமது நிறுவனம் சார்ந்த இத்தகைய வழக்குகள் 12 பல்வேறு சர்வதேச குற்றவியல் நீதிமன்றங்களில் நிலுவையில் இருப்பதாக தெரிவித்தார். மகளிர், குழந்தைகள் மேம்பாட்டு அமைச்சகம் அனுப்பி வைத்த தனியார் விமான நிறுவனங்கள் சார்ந்த பல வழக்குகள் சிவில் விமான போக்குவரத்து அமைச்சகத்துக்கு அனுப்பி வைக்கப்பட்டுள்ளதாகவும், ஆய்வுக்கூட்டத்தில் தெரிவிக்கப்பட்டது.
விமானப் போக்குவரத்துத் துறை தற்போது மேல்தட்டு மக்களுக்கு மட்டுமே ஆனது என்ற நிலைமை மாறிவிட்டது என்று திருமதி மேனகா சஞ்சய் காந்தி ஆய்வுக் கூட்டத்தில் தெரிவித்தார். ஏர் இண்டியா விமான நிறுவனத்தின் பெண் ஊழியர்கள் எவ்வகையிலும் பாதுகாப்பற்ற, அச்சுறுத்தப்பட்ட, உணர்வுகளை பெறாதவகையில் ஆண் ஊழியர்கள் நடந்து கொள்ள அவர்களை அறிவுறுத்த வேண்டும் என்று ஏர் இண்டியா தலைவர் மற்றும் மேலாண்மை இயக்குநரை அமைச்சர் கேட்டுக் கொண்டார்.
இதே போல் தனியார் விமான நிறுவனங்களை, சிவில் விமானப் போக்குவரத்துத் துறை அறிவுறுத்த வேண்டும் என்றும் அமைச்சர் தெரிவித்தார்.
(Visitor Counter : 105
மனித வள மேம்பாட்டு அமைச்சகம்
ஆசியான் - இந்தியா ஹேக்கத்தான், ஆசியான் - அறிவியல், தொழில்நுட்பம் மற்றும் கண்டுபிடிப்பு தொடர்பான செயல் திட்டத்துடன்  நன்கு ஒத்துப்போகிறது : டாக்டர் ரமேஷ் பொக்கிரியால்
ஆசியான் - இந்தியா அறிவியல் தொழில்நுட்ப போட்டி  விருது நிகழ்ச்சியில் மத்திய கல்வி அமைச்சர் திரு ரமேஷ் பொக்கிரியால், மற்றும் வெளியுறவுத்துறை அமைச்சர் திரு ஜெய்சங்கர் ஆகியோர் இதர அமைச்சர்கள் மற்றும் ஆசியான் நாடுகளின் பிரதிநிதிகளுடன் கலந்து கொண்டனர். இந்தியா மற்றும் 10 ஆசிய நாடுகளில் இருந்து 300க்கும் மேற்பட்ட மாணவர்கள், வழிகாட்டிகள், மற்றும் அதிகாரிகள் பங்கேற்ற ஹேக்கத்தான் நிகழ்ச்சி நிறைவடைந்தது.
இந்நிகழ்ச்சியில் மத்திய கல்வி அமைச்சர் பேசியதாவது:
முதல் ஆசியான்-இந்தியா ஹேக்கத்தானை வெற்றிகரமாக நிறைவு செய்ததற்காக அனைவருக்கும் வாழ்த்துக்கள். இதில் பங்கேற்ற அனைத்து ஆசியான் நாடுகளுக்கும் நன்றி. கடந்த 3 நாட்களாக, 54 குழுவினர், 11 வகையான சிக்கலான விஷயங்களுக்கு தீர்வு காண்பதில் கடுமையாக பணியாற்றினர். இந்த ஹேக்கத்தானில் பங்கேற்றவர்களின் பணி தரமானதாக இருந்ததாக நடுவர்கள், வழிகாட்டிகள் மகிழ்ச்சி தெரிவித்தனர். ஆசியான் - இந்தியா ஹேக்கத்தான், ஆசியான் - அறிவியல், தொழில்நுட்பம் மற்றும் கண்டுபிடிப்பு தொடர்பான செயல் திட்டத்துடன்  நன்கு ஒத்துப்போகிறது.
இவ்வாறு திரு ரமேஷ் பொக்கிரியால் தெரிவித்தார்.
வெளியுறுத்துறை அமைச்சர் திரு ஜெய்சங்கர் பேசகையில், ‘‘ இளைஞர்கள் தங்களின் அறிவையும், ஆற்றலையும் ஒன்றாக பயன்படுத்துவதற்கு ஆசியான்-இந்தியான் ஹேக்கத்தான் ஒரு தனிச்சிறப்பான தளம். பல நாடுகளைச் சேர்ந்தவர்கள் கூட்டுணர்வை வளர்ப்பதற்கும், பல்வேறுபட்ட கருத்துக்கள், கலாச்சாரங்கள், பணிநெறிமுறைகளை அறிந்து கொள்வதற்கும், இது சிறப்பான வாய்ப்பு’’ என்றார்.
அறிவியல், தொழில்நுட்பம் மற்றும் கல்வியில் இந்தியா மற்றும் ஆசியான் நாடுகள் இடையே ஒத்துழைப்பை அதிகரிப்பதுதான், இந்தியா ஆசியான்-இந்தியா ஹேக்கத்தான் 2021-நிகழ்ச்சியின் நோக்கம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1695404
(-------
பாதுகாப்பு அமைச்சகம்
சமுத்திர சேது II-ன் ஒரு பகுதியாக இந்திய கடற்படை கப்பல் திரிகாண்ட் மும்பை வந்தடைந்தது
சமுத்திர சேது II செயல்பாட்டின் ஒரு பகுதியாக, கத்தாரில் உள்ள ஹமாது துறைமுகத்திலிருந்து மும்பைக்கு திரவ மருத்துவ ஆக்சிஜன் கிரையோஜெனிக் கொள்கலன்களை கொண்டு வருவதற்காக இந்திய கடற்படை கப்பல் திரிகாண்ட் அனுப்பி வைக்கப்பட்டது.
2021 மே 5 அன்று கத்தாருக்குள் நுழைந்த இக்கப்பல், 2021 மே 10 அன்று 40 மெட்ரிக் டன் திரவ ஆக்சிஜனோடு மும்பை வந்தடைந்தது.
கொவிட்-19-க்கு எதிரான இந்தியாவின் போருக்கு உதவுவதற்காக 'ஆக்சிஜன் ஆதரவு பாலம்' எனும் பிரான்சு நாட்டின் நடவடிக்கையின் ஒரு பகுதியாக மேற்கண்ட ஆக்சிஜன் கொண்டுவரப்பட்டது. பிரான்ஸ் நாட்டின் திரவ ஆக்சிஜன் கொள்கலன்களை கத்தார் மூலம் இந்தியாவுக்கு கடல் மார்க்கமாக கொண்டு வருவது இதுவே முதல் முறையாகும். கத்தாருக்கான இந்திய தூதர் டாக்டர் தீபக் மிட்டலின் இந்த இந்திய-பிரான்சு முயற்சியின் மூலம் அடுத்த இரண்டு மாதங்களில் 600 மெட்ரிக் டன் திரவ மருத்துவ ஆக்சிஜன் இந்தியா வந்தடையும்.
கத்தாரில் இருந்து கொண்டுவரப்பட்ட முதல் ஆக்சிஜன் கொள்கலன் மகராஷ்டிரா சுற்றுலா மற்றும் சுற்றுச்சூழல் அமைச்சர் திரு ஆதித்ய தாக்கரே மற்றும் மும்பையில் உள்ள பிரான்சு தூதரகத்தின் தலைமை தூதர் திருமிகு சோனியா பார்பிரி ஆகியோரின் முன்னிலையில் மகாராஷ்டிர மாநில அதிகாரிகளுக்கு வழங்கப்பட்டது.
-----
(Visitor Counter : 143
தேர்தல் ஆணையம்
உத்தரப்பிரதேச மாநில மேலவைக்கு இடைத்தேர்தல்
உத்தரப்பிரதேச மாநிலத்தின் மேலவையில் உறுப்பினராக இருந்த திரு அமர்சிங் மறைவினால், அங்கு உறுப்பினர் பதவி காலியாக உள்ளது. இதற்கு இடைத்தேர்தல் நடத்துவதற்கான அறிவிப்பினை தேர்தல் ஆணையம் வெளியிட்டுள்ளது. இதற்கான முறையான அறிவிக்கை இம்மாதம் 25-ம் தேதியன்று வெளியிடப்படும். வேட்புமனு தாக்கல் செய்வதற்கான கடைசித் தேதி செப்டம்பர் 1, திரும்பப் பெறுவதற்கான கடைசித் தேதி செப்டம்பர் 4 என்றும், இடைத்தேர்தல் செப்டம்பர் 11-ம் தேதி நடைபெறும் என்றும் அன்று மாலை ஐந்து மணி அளவில் வாக்குகள் எண்ணப்படும் என்றும் தேர்தல் ஆணையம் தெரிவித்துள்ளது.
(Visitor Counter : 130
மத்திய அமைச்சரவை
வருமானவரி மற்றும் மறைமுக வரிக்கான ஒழுங்காணையங்களை நீக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவைக் குழு வருமானவரி மற்றும் மறைமுக வரிக்கான ஒழுங்காணையங்களை நீக்க மத்திய அமைச்சரவை ஒப்புதல் அளித்துள்ளது.
மக்களால் தேர்ந்தெடுக்கப்பட்ட குறைதீர்க்கும் மாற்று முறைகள் கொண்டுவரப்பட்டதையொட்டி, இந்த ஒப்புதல் வழங்கப்பட்டுள்ளது. இதனை முன்னிட்டு, வருமான வரி மற்றும் மறைமுக வரிக்கான ஒழுங்காணையங்கள் நீக்கப்பட்டுள்ளன.
(Visitor Counter : 80
பிரதமர் அலுவலகம்
ஜெர்மன் பிரதமர் ஏஞ்சலா மெர்க்கலுடன், பிரதமர் தொலைப்பேசியில் பேச்சு
ஜெர்மன் பிரதமர் டாக்டர் ஏஞ்சலா மெர்கல்லுடன், பிரதமர் திரு நரேந்திர மோடி இன்று தொலைப்பேசியில் பேசினார்.
ஆப்கானிஸ்தானின் தற்போதைய பாதுகாப்பு நிலவரம் மற்றும் பிராந்திய அளவில், உலகளவில் இதன் தாக்கங்கள் குறித்தும் இரு தலைவர்களும் விவாதித்தனர்.
ஆப்கானிஸ்தானில் சிக்கியுள்ள வெளிநாட்டினரை, சொந்த நாடுகளுக்கு திருப்பி அனுப்புவதில் உடனடி முன்னுரிமை அளிப்பதுடன், அமைதி மற்றும் பாதுகாப்பை பராமரிப்பதன் முக்கியத்துவத்தையும் அவர்கள் வலியுறுத்தினர்.
கொவிட்-19 தடுப்பூசியில் ஒத்துழைப்பு, பருவநிலை மாற்றம், எரிசக்தி துறையில் ஒத்துழைப்பு மேம்பாடு, வர்த்தக மற்றும் பொருளாதார உறவுகளை வளர்ப்பது உட்பட இரு தரப்பு கொள்கை விஷயங்கள் குறித்தும் இரு தலைவர்களும் விவாதித்தனர்.
நடைபெறவுள்ள பருவநிலை மாற்றம் குறித்த ‘காப்-26’  கூட்டம், ஐ.நா பாதுகாப்பு கவுன்சிலில் கடல்சார் பாதுகாப்பு குறித்த பேச்சுவார்த்தையை ஊக்குவிப்பதில் இந்தியாவின் முயற்சி போன்ற பல தரப்பு விஷயங்கள் குறித்தும் அவர்கள் கருத்துக்களை பரிமாறிக் கொண்டனர். இந்தோ-பசிபிக் பிராந்தியத்தில் அனைத்தும் உள்ளடக்கிய ஒத்துழைப்பை ஊக்குவிப்பதில், இரு தரப்புக்கும் இடையிலான முன்னோக்குகளின் பொதுவான தன்மையை அவர்கள் வலியுறுத்தினர்.
பிரதமர் அலுவலகம்
2018 காமன்வெல்த் போட்டிகளில் பங்கேற்ற இந்தியக் குழுவினருக்குப் பிரதமர் பாராட்டு
2018 காமன்வெல்த் போட்டிகளில் பங்கேற்ற இந்தியக் குழுவினருக்குப் பிரதமர் திரு. நரேந்திர மோடி பாராட்டு தெரிவித்துள்ளார்.
2018 காமன்வெல்த் விளையாட்டுக்களில் பங்கேற்ற இந்தியக் குழுவினர், ஒவ்வொருவரையும், அதிகபட்சப் பெருமிதம் கொள்ளச் செய்திருக்கின்றனர். நமது விளையாட்டுவீரர்கள், வீராங்கனையர் மிகச் சிறப்பாக விளையாடியுள்ளனர். இந்தியாவிற்குப் பதக்கங்களைக் கொண்டு வந்திருக்கின்ற அனைத்து வீரர்கள், வீராங்கனையரை நான் பாராட்டுகிறேன்.
2018 காமன்வெல்த் விளையாட்டுக்களில் இந்தியாவைப் பிரதிநிதித்துவப்படுத்திய ஒவ்வொரு வீரரும், வீராங்கனையும் நமக்கு உத்வேகத்தை அளித்துள்ளனர். காமன்வெல்த் விளையாட்டுப் போட்டிகளில் வெற்றியின் உச்சத்தை அடைவதற்கு எண்ணற்றத் தடைகளை கடந்துச் சென்றதற்கு, அவர்களின் அர்ப்பணிப்பு Top of Form
திறன், விடாமுயற்சியெனும் மனப்பாங்கு ஆகியன அவர்களின் வாழ்க்கை நடைமுறைகளைப் படம்பிடித்துக் காட்டுகின்றன.
2018 காமன்வெல்த் விளையாட்டுப் போட்டிகளில் இந்தியாவின் வெற்றியானது கூடுதலான இளைஞர்களை விளையாட்டுக்களில் ஈடுபட ஊக்கப்படுத்தும் என்றும், ஒவ்வொருவரின் வாழ்க்கையிலும் உடல் ஆரோக்கியத்தின் முக்கியத்துவம் குறித்துப் பெருமளவில் விழிப்புணர்வை ஏற்படுத்தும் என்றும் நான் நம்புகிறேன்.
அரசு என்ற முறையில், எங்களது பங்காகத் தகுதி இந்தியா இயக்கத்தை வலுப்படுத்த தேவையான அனைத்தையும் செய்துவருகிறோம்.” என்று பிரதமர் தொடர்ச்சியான டுவிட்டர் செய்திகளில் கூறியிருக்கிறார்.
==============
(Visitor Counter : 98
நிதி அமைச்சகம்
இறக்குமதி, ஏற்றுமதி செய்யப்பட்ட பொருள்கள் தொடர்பான அந்நியச் செலாவணி பரிவர்த்தனை வீதங்கள் அறிவிப்பு
இறக்குமதி, ஏற்றுமதி செய்யப்பட்ட பொருள்கள் தொடர்பான அந்நியச் செலாவணி பரிவர்த்தனை வீதங்களை மத்திய கலால் மற்றும் சுங்க வாரியம் அறிவித்துள்ளது. 1962 சுங்கச்சட்டம்  14-வது பிரிவின் கீழ் அளிக்கப்பட்டுள்ள அதிகாரங்களை பயன்படுத்தியும் 15.03.2018 தேதியிட்ட மத்திய கலால் மற்றும் சுங்க வாரியத்தின் எண்.19/2018 - சுங்கம்  அறிவிக்கையில் குறிப்பிடப்பட்டுள்ளவற்றுக்கு அப்பாற்பட்டும்  மத்திய மறைமுக வரிகள் மற்றும் சுங்க வாரியம் தற்போது அன்னிய செலாவணிகளுக்கான மாற்று பரிவர்த்தனை வீதங்களை அறிவிக்கிறது. கீழே இணைக்கப்பட்டுள்ள அட்டவணை 1 அட்டவணை 2 ஆகியவற்றின் கலம் 2ல் குறிக்கப்பட்டுள்ள அன்னிய செலாவணி இந்திய நாணயமாகவும் அல்லது இந்திய நாணயம் அந்த அன்னிய செலாவணியாகவோ 2018 ஏப்ரல் 6ம் தேதிமுதல் மாற்றுவதற்கு கலம் 3ல் குறிக்கப்பட்ட தொகைக்கு ஈடாகும். மேலே குறிப்பிடப்பட்ட சட்டப்பிரிவிற்காக இறக்குமதி மற்றும் ஏற்றுமதி செய்யப்பட்ட பொருட்கள் தொடர்பாக இந்தப் பரிவர்த்தனை வீதங்கள் பொருந்தும்.
(Visitor Counter : 79